Deminutiv (grupa)
<s>Deminutiv je bosanskohercegovačka hard rock grupa iz Prnjavora, osnovana 2019. godine.</s><s>Odnijeli su pobjedu na 7. banjalučkoj gitarijadi 2022. godine, te se pronašli u 20 polufinalista od 358 prijavljenih bendova najvećeg takmičenja demo bendova jugoistočne Evrope, Demofesta.</s><s>Trenutno imaju snimljena dva singla.</s>

<s>Nastanak grupe 
Prvi počeci rada grupe vezuju se za ideju humanitarne ulične svirke ljeta 2019. godine.</s><s>Grupa od čak 10 mladih muzičara sa područja Prnjavora i Dervente odlučila je spremiti skroman repertoar za uličnu svirku i time pomoći sugrađanki kojoj je bila prijeko potrebna pomoć.</s><s>Mladi i neiskusni nisu bili upoznati sa pravnih normama i procedurama koje su potrebne za takav vid svirke.</s><s>Svirku na otvorenom nisu mogli održati bez dozvole za istu, te je plan propao.</s><s>Obzirom da im je u tom momentu jedini cilj bila upravo ta neuspjela svirka, grupa nije bila sigurna u kom pravcu će se razvijati njen rad; da li će nastaviti da postoji kao bend ili će ostati samo dio neuspjelog projekta.</s><s>Na inicijativu člana benda, iz neuspjelog projekta 2. oktobra 2019. zvanično počinje rad grupe kao benda.</s><s>Vremenom se grupa od 10 članova svela na bend od 6 članova sa sastavom: vokal, 2 gitare, klavijatura, bas-gitara i bubanj.</s><s>Rad benda u ovom sastavu, uz manje značajnje izmjene, traje je sve do januara 2022. godine gdje se bend svodi na 4 člana, što, ispostavlja se kasnije, označava temelje ozbiljnijeg rada grupe.</s><s>U tom periodu, 4 člana grupe su svakako preostali članovi prošlog, šestočlanog sastava benda.</s><s>Glavne izmjene u sastavu su ritam gitaristkinja Katarina Ćelić koja preuzima poziciju basistkinje, i potpuno izostavljanje klavijatura u budućem radu benda.</s><s>Ostale pozicije članova ostaju nepromijenjene: vokal Maja Kitić, gitarista Nemanja Danojević, te bubnjar Nebojša Vuković.</s><s>Bend je kroz cijelu svoju karijeru nastupao na mnogim festivalima širom zemlje i regiona, te tim prilikama imao čast dijeliti binu s mnogim velikim imenima poputa Partibrejkersa, Pilota, Divljih Jagoda i drugih.</s>

<s>Autorski rad 
2022. godina je bila presudna za Deminutiv.</s><s>Članovi grupe su jula te godine, na inicijativu ekipe iz Mostar Rock Škole, prvi put došli u dodir sa autorskim radom.</s><s>To ih, u oktobru iste godine, dovodi u Muzički centar "Pavarotti" gdje snimaju svoj prvi singl pod nazivom "Sijenka".</s><s>U decembru iste godine, kao nagradu za pobjedu na 7. banjalučkoj gitarijadi, u "Cirith Ungol" studiju snimaju i drugi singl pod nazivom "Novo pravilo".</s><s>Već tada imaju u plau snimanje i treće autorske pjesme.</s>

<s>Banjalučka gitarijada 
U decembru 2022. godine grupa u poslednjem trenutku odlučuje poslati prijavu za 7. banjalučku gitarijadu.</s><s>Nakon što su prošli prijavu, na red je došla live svirka u banjalučkom KSB-u rame uz rame sa čak 6 iskusnih, i manje iskusnih, konkurenata (Eho Radar, S-Alt...).</s><s>Na njihovo veliko iznenađenje, obzirom da je to prvo takmičenje na koje su se prijavili, i da nisu stigli na tonsku probu, na gitarijadi osvajaju prvo mjesto, i kao nagradu dobijaju snimanje singla "Novo pravilo".</s><s>Žiri su te godine činili Dražen Kecman (Studio "Cirith Ungol"), Zoran Đurić, te Igor Paspalj, magistar muzike i jedan od najboljih gitarista naših prostora.</s>

<s>Tragedija i prekretnica</s>

<s>9. januar 2023. bend pamti kao najtužniji dan u svojoj karijeri.</s><s>Tragičnom subinom trojac ostaje bez bunjara Nebojše i njihov rad biva trajno prekinut.</s><s>Potrešeni i neutješni ostatak grupe dugo je držao svoj opstanak pod znakom pitanja.</s><s>Međutim, svjesni da izbor ne smije mnogo da čeka, već u martu objavljaju poziv za novog bubnjara i javno objavljuju svoj povratak.</s><s>Bez mnogo razmišljanja, na mnoge preporuke, izabrali su Banjalučanina Marka Marčetu kao, zvanično, novog člana grupe.</s><s>Prvu povratničku svirku održali su već 27. maja u svom gradu iste godine.</s><s>Nebojša je ostavio neizbrisiv trag u radu grupe od samog početka.</s><s>Kao najstariji član isticao se po mnoštvu toga, i zasigurno je zaslužan što se Deminutiv održao tako čvrsto i u najvećim krizama koje je grupa do tada imala.</s><s>Ostaje upamćen kao dobar drug, šaljivdžija, izuzetno inteligentan mladić, a najviše kao sjajan bubnjar.</s><s>Grupa je nedavno snimljen spot za prvi singl "Sijenka" posvetila upravo svom, prerano, preminulom članu.</s>

<s>DemoFest 2023. 
2023. bend je poslao prijavu za najveće takmičenje demo bendova jugoistočne Evrope po nazivom "DemoFest".</s><s>U konkurenciji od čak 358 prijavljenih bendova Deminutiv je prošao u selekciju od njih 20 užeg izbora i plasirao se u polufinale.</s><s>Pored sjajnog nastupa u polufinalu, u konkurenciji od još 10 bendova polufinalista, nisu izborili mjesto u finalu, ali su svakako ostavili značajan trag i singlom "Sijenka" ostvarili zapažen nastup.</s><s>Važno je istaknuti da je M.O.R.T. na pres-konferenciji tog dana izdvojio Deminutiv kao jednog od favorita za ulazak u finale.</s>

<s>Ime "Deminutiv" 
Bend ne nosi naziv "Deminutiv" od samog početka.</s><s>Prvobitni naziv nije bio nimalo zvučan, te bend mijenja naziv u januaru 2021.</s><s>Deminutiv je, naučno, imenica koja ima umanjeno značenje.</s><s>Kroz ovo značenje je, insprisan konstantnim smanjivanjem broja članova kroz svoju karijeru, bend i izabrao da nosi ovaj naziv.</s><s>Bosanskohercegovačke muzičke grupe
Muzika
Muzički sastavi</s>

